b'\n_START_ARTICLE_\nLietuvos Respublikos pilie\xc4\x8dio pasas\n_START_SECTION_\nTurinys\n_START_PARAGRAPH_\nPaso knygel\xc4\x97je yra 32 puslapiai ir polikarbonatinis asmens duomen\xc5\xb3 lapas, kuriame duomenys, nuotrauka ir para\xc5\xa1as i\xc5\xa1graviruoti lazeriniu \xc4\xafrenginiu._NEWLINE_Nuo 2006\xc2\xa0m. rugpj\xc5\xab\xc4\x8dio 28 d. \xc4\xaf Lietuvos Respublikos pasus papildomai elektroniniu b\xc5\xabdu pradedami \xc4\xafra\xc5\xa1yti asmens biometriniai duomenys. Elektronin\xc4\x97je \xc4\xafklijoje patalpinta elektronin\xc4\x97 laikmena \xe2\x88\x92 bekontaktis mikroprocesorius su atmintimi (lustas) ir antena. \xc4\xae elektronin\xc4\x99 laikmen\xc4\x85 \xc4\xafra\xc5\xa1omas asmens veido skaitmeninis atvaizdas ir kiti paso duomenys._NEWLINE_Lietuvos Respublikos pilie\xc4\x8dio pase \xc4\xafra\xc5\xa1ai pateikiami lietuvi\xc5\xb3, angl\xc5\xb3 ir pranc\xc5\xabz\xc5\xb3 kalbomis.\n_START_SECTION_\nI\xc5\xa1davimas\n_START_PARAGRAPH_\nNuo 2008\xc2\xa0m. sausio m\xc4\x97nesio prad\xc4\x97ti i\xc5\xa1duoti naujo tipo pilie\xc4\x8di\xc5\xb3 pasai. Kaip ir kit\xc5\xb3 Europos S\xc4\x85jungos valstybi\xc5\xb3 nari\xc5\xb3, naujasis Lietuvos Respublikos pasas yra vy\xc5\xa1nin\xc4\x97s spalvos. Vir\xc5\xa1elyje vir\xc5\xa1 eilut\xc4\x97s su u\xc5\xbera\xc5\xa1u \xe2\x80\x9eLietuvos Respublika\xe2\x80\x9c u\xc5\xbera\xc5\xa1yta \xe2\x80\x9eEuropos S\xc4\x85junga\xe2\x80\x9c._NEWLINE_Pasas i\xc5\xa1duodamas bet kokio am\xc5\xbeiaus Lietuvos Respublikos pilie\xc4\x8diui jo pageidavimu. Paso galiojimo laikas \xe2\x88\x92 10 met\xc5\xb3 (nepilname\xc4\x8diams \xe2\x88\x92 5 metai). Pasas i\xc5\xa1duodamas ir nuolat u\xc5\xbesienio valstyb\xc4\x97se gyvenantiems Lietuvos Respublikos pilie\xc4\x8diams.'